ROZHODNUTIE KOMISIE
z 24. júla 2009,
ktorým sa stanovuje maximálna výška pomoci na súkromné skladovanie olivového oleja v rámci postupu zadávania verejnej zákazky vyhlásenej nariadením (ES) č. 542/2009
[oznámené pod číslom K(2009) 6059]
(Iba francúzske, grécke, portugalské, španielske a talianske znenie je autentické)
(2009/565/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 43 písm. d) v spojení s jeho článkom 4,
keďže:
(1)
V nariadení Komisie (ES) č. 542/2009 z 23. júna 2009, ktorým sa zadáva verejná zákazka na poskytnutie pomoci na súkromné skladovanie olivového oleja (2), sa ustanovujú dve čiastkové lehoty na predkladanie ponúk.
(2)
V súlade s článkom 13 ods. 1 nariadenia Komisie (ES) č. 826/2008 z 20. augusta 2008, ktorým sa ustanovujú všeobecné pravidlá poskytovania pomoci Spoločenstva na súkromné skladovanie niektorých poľnohospodárskych produktov (3), Komisia na základe ponúk oznámených členskými štátmi buď stanoví, alebo nestanoví maximálnu výšku pomoci.
(3)
Na základe ponúk predložených v rámci reakcie na druhú čiastkovú výzvu je vhodné stanoviť maximálnu výšku pomoci na súkromné skladovanie olivového oleja počas čiastkovej lehoty na predkladanie ponúk, ktorá sa končí 16. júla 2009.
(4)
Opatrenia stanovené v tomto rozhodnutí sú v súlade so stanoviskom Riadiaceho výboru pre spoločnú organizáciu poľnohospodárskych trhov,
PRIJALA TOTO ROZHODNUTIE:
Článok 1
Na čiastkovú lehotu na predkladanie ponúk, ktorá sa končí 16. júla 2009 v rámci verejnej zákazky vyhlásenej nariadením (ES) č. 542/2009, sa maximálna výška pomoci na olivový olej stanovuje v prílohe k tomuto rozhodnutiu.
Článok 2
Toto rozhodnutie je určené Helénskej republike, Španielskemu kráľovstvu, Francúzskej republike, Talianskej republike a Portugalskej republike.
V Bruseli 24. júla 2009